Majoras

**Majoras** (, , ) – vyresniojo karininko laipsnis, vyresnis už kapitoną ir žemesnis už papulkininkį ar pulkininką leitenantą. NATO laipsnių lentelėje atitinka OF-3 klasę.

Kai kuriose kariuomenėse majorais vadina kai kuriuose puskarininkius specialistus (pvz., sutrumpinus *sergeant major*).

Šiuolaikinėse karinių laipsnių lentelėse majoras laikomas ketvirtojo lygio (O-4 lygis) karininko laipsniu arba kitur (taip pat ir NATO sistemoje) – trečiojo lygio karininko laipsniu. Laivynuose majoro atitikmuo yra *lieutenant commander* arba kapitonas leitenantas.

## Kilmė
Majoro laipsnis atsirado Ispanijos ir Vokietijos kariuomenėse XVI a.

Anglų kalboje *major* imtas naudoti kaip sandas, nurodantis, kad karinis laipsnis su *major* yra aukštesnis už tokį laipsnį be *major*. 1643 m. pirmą kartą užfiksuotas angliškas karinis laipsnis *sergeant – major*, kuris reiškė trečią pagal padėtį pulko karininką. Kelių Europos šalių kariniuose laivynuose egzistavo pareigos *pilot – major*. Pilot – majorais vadino vyresniuosius denio karininkus, kurie būdavo armijos karininkai, mažai išmanantys apie laivyną, bet paskirti vadovauti misijai, kurioje veikia laivas (tuo tarpu laivui vadovaudavo laivo kapitonas – *captain* arba *captain general*).

Pilietinio karo metu Anglijoje majoras tapo savarankišku laipsniu ir jį suteikdavo vidutinio rango karininkams mūšio lauke. Šį laipsnį dažniausiai gaudavo karininkai, tarnavę generolų padėjėjais.

XVIII a. atsirado laipsnis generolas majoras (angliškai *major general*), kuris atsirado trumpinant *Sergeant Major General* laipsnio pavadinimą.

XIX a. majoro laipsnis buvo naudojamas jau daugelyje šalių. Majoras tapo pirmuoju vyresniojo štabo karininko laipsniu, buvo suvokiamas kaip pirmas komandinis (*command*) ar lauko (*field*) laipsnis, tuo tarpu kapitonas ir žemesni laipsniai buvo laikomi kuopos lygio (*company*) laipsniais.


Vaizdas:BG-Army-OF3.png|Bulgarija – *майор*
Vaizdas:ES-Army-OF3.png|Estija – *major*
Vaizdas:Rank insignia of maggiore of the Army of Italy (1973).svg|Italija - *maggiore*
Vaizdas:Army-USA-OF-03.svg|JAV – *major*
Vaizdas:LV-Army-OF3.png|Latvija - *Majors*
Vaizdas:Lithuanian Land Forces OF-3.png|Lietuva - *majoras*
Vaizdas:Nl-landmacht-majoor.svg|Nyderlandai - *majoor*
Vaizdas:RO-Army-OF3.png|Rumunija – *maior*
Vaizdas:RAF A F3Maj after2010.png|Rusija - *майор*
Vaizdas:5 kov - major.png|Serbija - *мајор*
Vaizdas:SWE-major.svg|Švedija - *major*
Vaizdas:UA OF3-Maj 2009.jpg|Ukraina - *майор*
Vaizdas:251-Major.png|Vokietija - *Major*


## ''Major'' kaip sandas
Žodelis *major* iki šiol aptinkamas pavadinimuose, žyminčiuose aukštesnę padėtį, negu toks pat pavadinimas be *major*. Pavyzdžiai – *Adjutant-Major* 'adjutantas majoras' ir *Colonel-Major* 'pulkininkas majoras' (plg., *[[pulkininkas leitenantas]]* – laipsnis kiek žemesnis už pulkininką, o *pulkininkas majoras* – kiek aukštesnis už pulkininką).

Ta pačia prasme *major* naudojamas ir laipsnyje *Sergeant Major* ar ceremoninėse pareigose *Drum-Major* ir *Pipe-Major*.

Argentinos kariuomenėje yra laipsnis „sub – karininkas majoras“, kaip aukščiausias puskarininkio laipsnis. Argentinos armijoje ir aviacijoje yra normalus majoro laipsnis, atitinkantis daugelio šalių karininkus majorus. Tačiau armijoje dar ir **pulkininko majoro** () karinis laipsnis, kurį automatiškai gauna ilgai ištarnavę pulkininkai. Argentinos žandarmerijoje yra laipsnis *komandantė majoras* (), kuris maždaug atitinka pulkininko laipsnį.

Sandas *major* įeina ir į generolų laipsnius. Standartinis žemas generolo laipsnis yra *[[generolas majoras]]* (, oland. *Generaal-Majoor* ir pan.).

## Šaltiniai